АҞӘА, жьҭаара 21 – Sputnik. Facebook МИА "Россия сегодня" апорталқәа руак Arctic.ru аусура аанакылеит ҳәа аанацҳауеит РИА Новости.
"Arctic.ru адаҟьақәа руак иахьатәи аамҭазы ажәа ахақәиҭра аилкаарақәа ирықәшәо иҟоуп аусура аԥкра: ажәа ахақәиҭра Мраҭашәаратәи атәылақәа рзы иҟоуп аха Урыстәылазы иҟам", - аҳәоит адырраҭараҿы.
"Россиа сегодня" аҟны иазгәарҭеит Facebook ахымҩаԥгашьа - цензуроуп.
"Facebook баԥхьа ҳжурналистцәа раккаунтқәа адыркит. Уажәы аԥсабареи амшә шкәакәақәеи рҟынӡагьы инаӡеит. Ҳара еилаҳкаауеит адунеи рхатә "демократиа" адыргалар шырҭаху. Иҟоу шыҟоу иҳәатәуп. Ари ахҭыс иахьӡу ацензуроуп", - аҳәоит аусбарҭа апресс-маҵзура.
Ажьҭаарамзазы Sputnik ажурналистцәа раккаунтқәа адыркхьан. Уи ашьҭахь апроект RT адаҟьақәа адыркит, уажәы - МИА "Россия сегодня" арктикатәи апроект адыркит.
Arctic.ru –МИА "Россия сегодня" аспециалтә проектқәа иреиуоуп. 2015 шықәса рзы ихацдыркит. Arctic.ru аԥсабаратә ресурсқәа рпроблемақәа ирылацәажәоит.